Samskriving

=Samskriving - hva og hvordan= Samskriving kan være mange ting, men det vi først og fremst tenker på er et dokument som redigeres av flere personer, enten helt synkront eller nesten. Her følger en oversikt over ulike samskrivingsverktøy og hvordan de brukes. Jeg gir også noen forslag til hva de kan brukes til.

Etherpad Et spennende nytt verktøy er Etherpad. Det er unikt fordi det gir anledning til å redigere samtidig i ekte sanntid. Er du helt ukjent med hvrdan det fungerer kan du se denne filmen først. Det er nok en god ide å lese dette innlegget på bloggen min om EtherPad.

Jeg har også lagd en instruksjon som viser hvordan du kommer i gang med EtherPad. media type="custom" key="4386269"
 * Noen forslag til bruksområder:**
 * Skype og EtherPad er en god kombinasjon ved samarbeid over nettet. Ekstern mikrofon hindrer skjemmende tastelyder.
 * EtherPad gir gode muligheter til å skrive kjappe møtereferater, brainstorming etc.
 * I klasserommet er det et greit verktøy for elevene til å notere spørsmål i ved presentasjoner. Dersom 2-4 elever skriver sammen kan dokumentet eventuelt deles med resten av klassen etterpå.
 * Samskriving bidrar også til en viss disiplin fordi det er vanskeligere å unndra seg fellesaktiviterer enn individuelle oppgaver.
 * Elever som samarbeider på gruppeoppgaver kan gå hjem og gjøre seg ferdig med oppgaven derfra hvis de trenger det.


 * Advarsel**: Alle dokumenter blir liggende på nettet til evig tid, de kan ikke slettes. Ikke legg ut sensitiv informasjon!

GoogleDocs I motsetning til EtherPad som har noen helt bestemte fortrinn, men ganske begrensede redigeringsmuligheter, kan Google Docs tilby et helt batteri av funksjoner. Til gjengjeld kan ikke GoogleDocs tilby ekte synkron redigering. Alle som har en Google-konto kan få Google Dokumenter. Dette kan brukes til så mangt - bare se! media type="custom" key="4386351"

Google Docs tilsvarer sånn ca Office-pakken (eller Open Office om du vil) på nett. Alle filer lagres på en av Googles servere, og dette betyr at du har tilgang til dem uansett hvor du logger deg på fra. Veldig praktisk å slippe å maile dokumenter til seg selv eller til andre for videre redigering. Det går fint å være mange av gangen inne i et dokument, men veldig mange deltagere kan føre til at noe informasjon blir slettet av andre. Se Google Docs Tutorial for mer informasjon.


 * Forslag til bruksområder:**
 * Dags/ukeplaner kan enkelt deles med elevene f.eks. i It's Learning.
 * La elevene få tilgang til oversikter over fremføringer, innleveringer og annet som de selv kan skrive seg opp på.
 * Lag tomme presentasjoner og inviter elevene til å lage ett lysark hver. Eksempel: Hva er retorikk?
 * Lag undersøkelser og legg ut på en klasseblogg. Resultatet vises i et regneark.
 * La elevene redigere egne eller andres tekster
 * Skriv artikler sammen med kolleger

Et tredje alternativ til samskrivingsverktøy er wiki. Jeg har stort sett brukt Wikispaces. For å få en reklamefri wiki er det viktig å gå via denne siden: @http://www.wikispaces.com/site/for/teachers Se denne instruksjonen om hvordan man kommer i gang: media type="custom" key="4386721"

Skoleåret 08/09 begynte vi arbeidet med å lage en norskwiki for Vg3, studiespesialiserende. Den er stadig under utvikling.